Tverrfagleg tema

**Folkehelse og livsmeistring**I kroppsøving handlar det tverrfaglege temaet folkehelse og livsmeistring om å fremje god psykisk og fysisk helse og gi elevane verktøy til å ta ansvarlege livsval. Faget skal fremje eit positivt sjølvbilete som kan gi elevane ein trygg identitet. Faget skal medverke til at elevane får kunnskap om ulike perspektiv på bevegelsesaktivitetar og helse. Elevane skal òg lære å forvalte helse som ressurs på ein måte som gagnar den enkelte, og lære å ta val som er gode for eiga og andre si helse gjennom livet.

**Demokrati og medborgarskap**I kroppsøving handlar det tverrfaglege temaet demokrati og medborgarskap om å fremje evne til samspel i aktivitetar og refleksjon over kva eiga deltaking og eigen innsats inneber for samspel og læring i faget. Faget skal medverke til at elevane får kunnskap om og forståing av demokratiske verdiar og spelereglar gjennom medverknad og medansvar i deltaking og samarbeid. Faget skal òg gi rom for å øve opp kritisk tenking og lære å handtere meiningsbrytingar og respektere usemje.

**Berekraftig utvikling**I kroppsøving handlar det tverrfaglege temaet berekraftig utvikling om naturopplevingar med vekt på trygg og berekraftig ferdsel. Faget skal medverke til forståing for at vala den enkelte gjer, har betydning og konsekvensar for berekraftig utvikling og vern av livet på jorda både lokalt, regionalt og globalt.

**Kjerneelement**

**Bevegelse og kroppsleg læring**Elevane skal bli kjende med å vere i bevegelse åleine og saman med andre ut frå eigne interesser, intensjonar og føresetnader. Elevane utforskar eigen identitet og eige sjølvbilete, og reflekterer over og tenkjer kritisk om samanhengane mellom bevegelse, kropp, trening og helse. Kroppsøving gir rom for kroppsleg læring gjennom leik og øving i friluftsliv, dans, idrettsaktivitetar og andre bevegelsesaktivitetar. Kroppsleg læring handlar om allsidig motorisk læring, utvikling av kroppsmedvit og stimulering til bevegelsesglede.

**Deltaking og samspel i bevegelsesaktivitetar**Elevane skal løyse utfordringar og oppgåver i eit læringsfellesskap og kunne reflektere over samspel, samhandling og likeverd. I mange bevegelsesaktivitetar er deltaking, medverknad og samarbeid nødvendig for å fremje læring hos seg sjølv og andre. Det inneber å anerkjenne ulikskap og inkludere alle, uavhengig av føresetnader.

**Uteaktivitetar og naturferdsel**Elevane skal bruke nærområdet og utforske naturen gjennom varierte uteaktivitetar under vekslande årstider. Naturopplevingar og trygg og berekraftig ferdsel er sentralt. I kroppsøving skal elevane få oppleve ulike kulturar innanfor friluftsliv, inkludert aktivitetar knytte til samisk kultur.

|  |  |  |
| --- | --- | --- |
| PERIODE | TEMA | KOMPETANSEMÅL |
| Veke 34 – 40 | * Trygg i trafikken * Reglar på tur * Tur i skogen * Tur til vatnet * Samarbeid og samspel * Ballspel * Stafett | * Utforske eigen kroppsleg bevegelse i leik og andre aktivitetar, åleine og saman med andre * utforske og gjennomføre grunnleggjande bevegelsar som å krype, gå, springe, hinke, satse, lande, vende og rulle i ulike miljø ut frå eigne føresetnader * Øve på å avlevere, ta imot og leike med ulike reiskapar og balltypar * Leike med og vere saman med andre i aktivitet i variert bevegelsesmiljø. * Forstå og praktisere enkle reglar for samspel i ulike bevegelsesaktivitetar * Utforske naturen i nærmiljøet med varierte aktivitetar til ulike årstider. * Forstå og praktisere turreglar og bruke klede etter veir og forhold i naturen. * Øve på trygg ferdsel i trafikken. |
| Veke 42-51 | * Leikar til musikk * Hinderløype ute/inne * Tur i snø * Aktivitetar i snø * Ski – skøyter * Reglar rundt bål * Natursti | * Utforske eigen kroppsleg bevegelse i leik og andre aktivitetar, åleine og saman med andre * utforske og gjennomføre grunnleggjande bevegelsar som å krype, gå, springe, hinke, satse, lande, vende og rulle i ulike miljø ut frå eigne føresetnader * Øve på å avlevere, ta imot og leike med ulike reiskapar og balltypar * Leike med og vere saman med andre i aktivitet i variert bevegelsesmiljø. * Forstå og praktisere enkle reglar for samspel i ulike bevegelsesaktivitetar * Utforske naturen i nærmiljøet med varierte aktivitetar til ulike årstider. * Forstå og praktisere turreglar og bruke klede etter veir og forhold i naturen. * Øve på trygg ferdsel i trafikken. |